<html>
<meta http-equiv="Content-Type" content="text/html;charset=utf-8" />
<body>

<!-- help=install -->

<hr><!-- - - - - - - - - - - - - - - - - - - - - - - - - - - - - - - - - - -->
<h3><a name="main">Rendszertöltő súgó</a></h3> Üdvözli a <em>&product;</em><BR><BR> Kérem válassza ki a kívánt funkciót a menüből. Ha gondot okoz a súgórendszerben való navigáció, az <em>F1</em> megnyomásával elolvashatja a súgórendszer <a href="#help">leírását</a>.  A menü legfontosabb funkciói:<BR><BR>

<a href="#harddisk">Rendszerindítás merevlemezről</a>: Elindítja a már korábban telepített rendszert a merevlemezről. Ebben az esetben semmilyen módosítás nem történik a rendszeren.<BR><BR>

<a href="#linux">Telepítés</a>: Ez a telepítési mód a legtöbb gépen működik. Ha rendszerindítás közben lefagyást észlel, vagy problémák jelentkeznek a hardverkomponensek (például lemezvezérlők vagy hálózati kárták) felismerése során, akkor próbálkozzon meg az alábbi telepítési lehetőségekkel. <BR><BR>

<a href="#noacpi">Telepítés - ACPI támogatás nélkül</a>: Nagyon sok mai számítógépen nem teljes vagy hibás az ACPI megvalósítása. Ez a menüpont letiltja a kernel ACPI-támogatását, ugyanakkor megtart számos további teljesítménynövelő funkciót, például az IDE-merevlemezek DMA-támogatását. <BR><BR>

<a href="#failsafe">Telepítés - Biztonságos beállításokkal</a>: Ha a <em>Telepítés</em> mód nem bizonyult megfelelőnek, ez a mód lehet, hogy megoldja a problémát.<BR><BR>

<a href="#rescue">Mentőrendszer</a>: Ez a rendszerkép egy kisméretű rendszert indít el RAM-ból. Akkor hasznos, ha a rendszer nem megfelelően indul. A rendszer betöltése után jelentkezzen be root felhasználóként. <BR><BR>

<a href="#memtest">Memóriateszt</a>: A memóriatesztelés nemcsak az újonnan behelyezett memóriamodulok ellenőrzésére jó, hanem a rendszer nagy részét leterheli és alkalmas lehet hardverproblémák kimutatására. <BR><BR>

<a href="#opt">Rendszerindítási paraméterek</a>: A rendszerindítási paraméterek teljesen megváltoztathatják a rendszer viselkedését. Ezek a kernel beállításai.<BR><BR>

<a href="#help">F1 Segítség</a>: Környezetérzékeny súgó. A rendszerindítási képernyő aktív elemétől függően más és más képernyőket jelenít meg és magáról a súgórendszerről is található leírás.<BR><BR>

<a href="#videomode">F2 Videomód</a>: Itt választhatja ki a telepítés során használt képernyőfelbontást. Ha probléma van a grafikus telepítéssel, kérem próbálja meg a <em>szöveges mód</em>ot.<BR><BR>

<a href="#install_src">F3 Telepítés forrása</a>: Válassza ki a telepítés forrását.<BR><BR>

<a href="#keytable">F4 Nyelv</a>: Adja meg a rendszertöltő által használt nyelvi és billentyűzetbeállításokat.<BR><BR>

<a href="#driverupdate">F5 Meghajtóprogram-frissítés</a>: Nagyon új gépek esetében szükséglehet valamely meghajtóprogram frissítésére a rendszer telepítéséhez.<BR><BR>

<hr><!-- - - - - - - - - - - - - - - - - - - - - - - - - - - - - - - - - - -->
<h3><a name="help">A súgórendszer használata</a></h3> A rendszertöltő online súgója környezetérzékeny. Információt nyújt a kiválasztott menüelemről, vagy ha a rendszerindítási paramétereket módosítja, akkor megpróbál információt adni arról a paraméterről, amelyen a kurzor éppen áll.<BR>
<BR> Navigációs billentyűk<BR><BR>

  <em>Felfelé nyíl</em>: az előző hivatkozás kiemelése<BR>
  <em>Lefelé nyíl</em>: a következő hivatkozás kiemelése<BR>
  <em>Bal nyíl</em>, <em>Backspace</em>: visszatérés az előző témakörre<BR>
  <em>Jobb nyíl,</em> <em>Enter</em>, <em>szóköz</em>: következő hivatkozás<BR>
  <em>Page Up</em>: egy oldallal feljebb ugrás<BR>
  <em>Page Down</em>: egy oldallal lejjebb ugrás<BR>
  <em>Home</em>: oldal elejére ugrás<BR>
  <em>End</em>: oldal végére ugrás<BR>
  <em>Esc</em>: kilépés a súgóból<BR>

<BR><BR>Visszatérés a <a href="#main">Kezdőoldalra</a>

<hr><!-- - - - - - - - - - - - - - - - - - - - - - - - - - - - - - - - - - -->
<h3><a name="driverupdate">Meghajtóprogram frissítése</a></h3> Ha egy meghajtóprogram-frissítő hajlékonylemezt vagy CD-t kíván használni, nyomja meg az <em>F5</em> billentyűt. A rendszertöltő a Linux kernel betöltése után felszólítja a meghajtóprogram-frissítő adathordozó behelyezésére.<BR><BR> A meghajtóprogram-frissítő általában egy hajlékonylemez, amelyen a telepítés során szükséges hardver-meghajtóprogram legújabb változata vagy hibajavítása található. <BR><BR>Visszatérés a <a href="#main">Kezdőoldalra</a>


<hr><!-- - - - - - - - - - - - - - - - - - - - - - - - - - - - - - - - - - -->
<h3><a name="videomode">Videomód kiválasztása</a></h3> Nyomja meg az <em>F2</em> gombot a grafikus kártya által támogatott videomódok listájának lekéréséhez. A monitor által támogatott legnagyobb felbontás alapértelmezésként kerül kiválasztásra.<BR><BR> Előfordulhat, hogy a monitor automatikus felismerése sikertelen, ebben az esetben válassza ki a használni kívánt felbontást.<BR><BR> Ha gondok vannak a grafikus kártyával a telepítés során, a <em>szöveges mód</em> nyújthat kerülő megoldást. <BR><BR>Visszatérés a <a href="#main">Kezdőoldalra</a>


<hr><!-- - - - - - - - - - - - - - - - - - - - - - - - - - - - - - - - - - -->
<h3><a name="keytable">Nyelv és billentyűzetkiosztás kiválasztása</a></h3> Az <em>F4</em> gombbal módosíthatja a rendszertöltő által használt nyelvet és billentyűzetkiosztást. <BR><BR>Visszatérés a <a href="#main">Kezdőoldalra</a>


<hr><!-- - - - - - - - - - - - - - - - - - - - - - - - - - - - - - - - - - -->
<h3><a name="install_src">Telepítés forrása</a></h3> Az <em>F3</em> megnyomásával választható ki a telepítés forrása.<BR><BR> Ez ugyanaz, mint az <a href="#o_install">install</a> paraméter használata. <BR><BR>Visszatérés a <a href="#main">Kezdőoldalra</a>


<hr><!-- - - - - - - - - - - - - - - - - - - - - - - - - - - - - - - - - - -->
<h3><a name="linux">Telepítés</a></h3> A <em>Telepítés</em> lehetőség kiválasztásával indul az alapértelmezett telepítés. A megadott <a href="#opt">rendszerindítási paraméterek</a> alkalmazásra kerülnek. Ez a lehetőség a szokásosan elérhető hardvereszközök számos funkcióját aktiválja. <BR><BR><BR><BR>

<BR><BR>Visszatérés a <a href="#main">Kezdőoldalra</a>


<hr><!-- - - - - - - - - - - - - - - - - - - - - - - - - - - - - - - - - - -->
<h3><a name="harddisk">Rendszerindítás merevlemezről</a></h3> A <em>Rendszerindítás merevlemezről</em> lehetőséggel indítható el a helyi merevlemezen telepített rendszer. A rendszert helyesen kell telepíteni, mert csak az első merevlemez mester rendszerindító rekordja (MBR) kerül indításra. Az első merevlemez eszközazonosítóját a számítógép BIOS-a biztosítja. <BR><BR> Ez akkor hasznos, ha bentfelejtett a CD-t vagy DVD-t a meghajtóban, és feltétlenül a merevlemezről kívánja elindítani a rendszert.<BR><BR><BR><BR>

<BR><BR>Visszatérés a <a href="#main">Kezdőoldalra</a>


<hr><!-- - - - - - - - - - - - - - - - - - - - - - - - - - - - - - - - - - -->
<h3><a name="noacpi">Telepítés - ACPI támogatás nélkül</a></h3> A Mandriva Linuxban a 2.6-os kernel ACPI támogatása elérhető a stabil 2.4-es kernelhez is. A nagyon friss hardvereszközök néha igénylik az ACPI meglétét a megszakítások kezeléséhez. Az ACPI teljesen felváltja a régi APM rendszert.. <BR><BR> Ha problémákba ütközik a kernel indítása során, válassza a <em>Telepítés - ACPI támogatás nélkül</em> lehetőséget. Ismert problémák hibás ACPI-vel rendelkező gépek esetén: <BR><BR> * a kernel lefagy rendszerindítás közben<BR> * a PCI kártyák nem kerülnek felismerésre, vagy nem sikerül tökéletesen inicializálni őket.<BR><BR><BR><BR>


<BR><BR>Visszatérés a <a href="#main">Kezdőoldalra</a>


<hr><!-- - - - - - - - - - - - - - - - - - - - - - - - - - - - - - - - - - -->
<h3><a name="failsafe">Telepítés - Biztonságos beállításokkal</a></h3> Ha telepítés közben lefagyásokat vagy nem megismételhető hibákat észlel, válassza a <em>Telepítés - Biztonságos beállításokkal</em> lehetőséget. Ez a beállítás letiltja az IDE-meghajtók DMA-támogatását és az összes tápellátás-felügyeleti funkciót. Tekintse meg továbbá az  az <a href="#o_acpi">acpi</a> és az <a href="#o_ide">ide</a> paramétereket is. <BR><BR>Visszatérés a <a href="#main">Kezdőoldalra</a>


<hr><!-- - - - - - - - - - - - - - - - - - - - - - - - - - - - - - - - - - -->
<h3><a name="rescue">Mentőrendszer</a></h3> A <em>Mentőrendszer</em> egy kisméretű, RAM-lemez alapú rendszer, így lehetséges egy már telepített rendszer módosítása. Mivel ebben a rendszerben csak alacsonyszintű eszközök érhetők el, használatát kizárólag szakembereknek javasoljuk<BR><BR><BR><BR>

<BR><BR>Visszatérés a <a href="#main">Kezdőoldalra</a>


<hr><!-- - - - - - - - - - - - - - - - - - - - - - - - - - - - - - - - - - -->
<h3><a name="memtest">Memóriateszt</a></h3> A mellékelt <em>Memóriateszt</em> remek lehetőséget nyújt egy rendszer hardvereszközeinek tesztelésére. Elsődleges célja természetesen a hibás RAM-modulok azonosítása, de a rendszer egyéb részeit is terheli. <BR>Az, hogy a rendszer nem talál hibát, még nem garancia a memória tökéletességére, bár a legtöbb hiba előjön a vizsgálat során.<BR><BR>

<BR><BR>Visszatérés a <a href="#main">Kezdőoldalra</a>


<hr><!-- - - - - - - - - - - - - - - - - - - - - - - - - - - - - - - - - - -->
<h3><a name="opt">Rendszerindítási paraméterek</a></h3> Kétféle rendszerindítási paraméter használható. Egyes paraméterek a telepítőprogram működését befolyásolják. Mások pedig a kernel működését. Néhány a leggyakoribb paraméterek közül: <BR><BR> a) telepítési beállítások<BR>
<BR>
  <a href="#o_install">install</a> -- telepítési forrás megadása<BR>
  <a href="#network">hálózati beállítások</a> -- a hálózati beállítások<BR>
<BR>
  <a href="#o_splash">splash</a> -- a rendszerindító képernyő viselkedésének beállítása<BR>
  <a href="#o_acpi">acpi</a> -- Speciális beállítási és tápellátási felület (Advanced Configuration and Power Interface)<BR>
  <a href="#o_ide">ide</a> -- az IDE-alrendszer szabályozása<BR><BR>

<BR><BR>Visszatérés a <a href="#main">Kezdőoldalra</a>

<hr><!-- - - - - - - - - - - - - - - - - - - - - - - - - - - - - - - - - - -->
<h3><a name="o_install">Telepítési beállítások: install</a></h3> Alapértelmezés szerint telepítési forrásként a helyi CD-olvasókat keresi végig a rendszer. Hálózati telepítéshez az <em>install</em> paramétert kell használni. A telepítéshez használható protokollok:<BR> * FTP<BR> * NFS<BR> * HTTP<BR> A szintaxis pontosan olyan, mint a szokásos URL-eké. Ha például a szerver a 192.168.0.1 címen található és a szerver /install könyvtárából kíván NFS alapú telepítést végrehajtani, akkor így kell megadni a forrást:<BR><BR>

  <em>install=nfs://192.168.0.1/install</em><BR><BR> A hálózati kártya beállítása történhet <em>dhcp</em> segítségével, vagy a <a href="#network">hálózati beállítások</a> között bemutatott módon megadhatók kézzel a paraméterek.<BR>

<BR><BR>Visszatérés a <a href="#opt">Rendszerindítási beállításokhoz</a>

<hr><!-- - - - - - - - - - - - - - - - - - - - - - - - - - - - - - - - - - -->
<h3><a name="o_splash">Kernelbeállítások: splash</a></h3> A rendszerindító képernyő az a kép, amelyet a rendszer indulás közben megjelenít.<BR>
<BR>
<em>splash=0</em><BR><BR> Nem látható rendszerindító képernyő Ez nagyon régi monitorok esetén lehet hasznos, vagy egyes hibák előfordulása esetén.<BR>
<BR>
<em>splash=verbose</em><BR><BR> A rendszerindító képernyő, valamint a kernel- és rendszerindítási üzenetek egyaránt látszanak.<BR>
<BR>
<em>splash=silent</em><BR><BR> Megjelenik a rendszerindító képernyő, de üzenetek nem láthatók. Ehelyett egy folyamatjelző jelenik meg a képernyőn.<BR><BR>
<BR> Visszatérés a <a href="#opt">Rendszerindítási beállításokhoz</a>

<hr><!-- - - - - - - - - - - - - - - - - - - - - - - - - - - - - - - - - - -->
<h3><a name="network">Telepítési beállítások: Hálózati beállítások</a></h3> Itt közvetlenül be lehet állítani a hálózati csatolót. A DrakX a hardvert majd később felismeri. A hálózat beállításának minimális szintje a gép IP-címének és alhálózati maszkjának megadása. Például:<BR><BR>

  <em>hostip=192.168.0.10 netmask=255.255.255.0</em><BR>
<BR> vagy rövidebb formában:<BR><BR>

  <em>hostip=192.168.0.10/24</em><BR>
<BR> Ha <a href="#o_install">hálózati alapú telepítést</a> ír elő, de nem adja meg ezeket a paramétereket, akkor a telepítőprogram <em>dhcp</em> segítségével próbálja meg beállítani a hálózati csatolót. Ha szükséges, az alapértelmezett átjáró a <em>gateway</em> paraméterrel adható meg. Például:<BR><BR>

  <em>gateway=192.168.0.8</em><BR><BR>

<BR><BR>Visszatérés a <a href="#opt">Rendszerindítási beállításokhoz</a>

<hr><!-- - - - - - - - - - - - - - - - - - - - - - - - - - - - - - - - - - -->
<h3><a name="o_acpi">Kernelbeállítások: acpi</a></h3> Az ACPI (Advanced Configuration and Power Interface) nevű szabvány az operációs rendszer és a BIOS közötti tápellátási és konfiguráció-felügyeleti illesztőket definiálja. Alapértelmezés szerint az <em>acpi</em> paraméter bekapcsolásra kerül, ha 2000-nél frissebb BIOS-t észlel a telepítőprogram. Az ACPI működése többféle módon is szabályozható:<BR>
<BR>
  <em>pci=noacpi</em> -- ne az ACPI irányítsa át a PCI-megszakításokat <em>acpi=oldboot</em> -- az ACPI-nek csak a rendszerindításhoz kapcsolódó részei kerülnek aktiválásra<BR><BR>
  <em>acpi=off</em> -- az ACPI teljes kikapcsolása<BR>
  <em>acpi=force</em> -- az ACPI bekapcsolása még akkor is, ha a BIOS 2000-nél régebbi<BR>
<BR><BR>Visszatérés a <a href="#opt">Rendszerindítási beállításokhoz</a>

<hr><!-- - - - - - - - - - - - - - - - - - - - - - - - - - - - - - - - - - -->
<h3><a name="o_ide">Kernelbeállítások: ide</a></h3> Szemben az SCSI illesztővel, az IDE-felület szinte minden asztali munkaállomásban megtalálható. Az IDE-rendszerekkel kapcsolatban előforduló esetleges hardverproblémák elkerüléséhez használható a következő paraméter: <BR><BR> 

  <em>ide=nodma</em> -- a DMA-kezelés kikapcsolása az IDE-meghajtók számára<BR><BR>

<hr><!-- - - - - - - - - - - - - - - - - - - - - - - - - - - - - - - - - - -->
<h3><a name="bits">Szoftvertípus kiválasztása</a></h3>

Telepítheti a Mandriva Linux akár 32, akár 64 bites változatát.

<br><br>Visszatérés a <a href="#main">Kezdőoldalra</a>


<BR><BR>Visszatérés a <a href="#opt">Rendszerindítási beállításokhoz.</a> </body></html>
